फाइनलमा सबलेन्का र रेबकिना
आरयना सबलेन्काले अस्ट्रेलियन ओपन उपाधिका लागि एलेना रेबकिनाको सामना गर्ने भएकी छन् । उनले बिहीबार रड लेभर एरेनामा भएको सेमिफाइनलमा गैर वरीयता प्राप्त माग्डा लिनेटेलाई ७–६ (७/१) र ६–२ ले हराइन् । पाँचौं वरीयता प्राप्त सबलेन्काले अब आफ्नो खेल जीवनको पहिलो ग्रान्ड स्लाम फाइनल खेल्ने छिन् ।
मेलबर्न — आरयना सबलेन्काले अस्ट्रेलियन ओपन उपाधिका लागि एलेना रेबकिनाको सामना गर्ने भएकी छन् । उनले बिहीबार रड लेभर एरेनामा भएको सेमिफाइनलमा गैर वरीयता प्राप्त माग्डा लिनेटेलाई ७–६ (७/१) र ६–२ ले हराइन् । पाँचौं वरीयता प्राप्त सबलेन्काले अब आफ्नो खेल जीवनको पहिलो ग्रान्ड स्लाम फाइनल खेल्ने छिन् ।उनको सामना गर्ने खेलाडी भने विम्बल्डन च्याम्पियन रहेकी छिन् । रेबकिनाले अर्को सेमिफाइनलमा भिक्टोरिया अजरेन्कालाई पराजित गरिन् । प्रतियोगिता अगाडि उपाधिको बलियो दाबेदार रहे पनि २४ वर्षीय सबलेन्काले अहिलेसम्म ग्रान्ड स्लाम टेनिसको सेमिफाइनल समेत जित्न सकेकी थिइनन् ।यसअघिका तीनै प्रयासमा उनी पराजित रहेकी थिइन् । यस अगाडि २३ वर्षीय रेबकिनाले अजरेन्कालाई ७–६ (७/४) र ६–३ ले पराजित गरिन् । प्रतियोतिगामा २२ औं वरीयतामा रहेकी रेबकिनाले आफ्नो खेल जीवनको दोस्रो ग्रान्ड स्लाम फाइनल खेल्ने छिन् । 